Сонгинохайрхан дүүргийн Засаг даргын

2021 оны ........ -р сарын ...... -ны өдрийн

......... -р захирамжийн 2 дугаар хавсралт

АЖЛЫН ТӨЛӨВЛӨГӨӨ

|  |  |  |  |
| --- | --- | --- | --- |
| № | Хийгдэх ажил | Хугацаа | Хариуцах албан тушаалтан |
| 1 | Аяныг зохион байгуулах ажлын төлөвлөгөө гарган аж ахуйн нэгж, байгууллагууд хороодод хүргүүлэх | 02 дугаар сарын 03 | Агаарын бохирдолтой тэмцэх тасаг |
| 2 | Хороодод үйл ажиллагаа эрхлэн явуулж буй төрийн болон хувийн хэвшлийн аж ахуйн нэгж, байгууллагууд, иргэдэд цахим хэлбэрээр мэдээлэл хүргэх | 02 дугаар сарын 03 | Хороодын Засаг дарга нар |
| 3 | Хороодын айл өрхийн хог хаягдлыг сард 2 удаа ачиж тээвэрлэх хуваарийг гарган батлуулж, хуваарийн дагуу хог хаягдлыг тээвэрлэх | Өдөр бүр тогтмол | Хог хаягдлыг тээвэрлэгч байгууллагууд |
| 4 | Хороодод үйл ажиллагаа эрхлэн явуулж буй Сууц өмчлөгчдийн холбоо, аж ахуйн нэгж, байгууллага, айл өрхийн 50 метр хүртэлх талбай, гудамж, хашааны хог хаягдлыг цэвэрлүүлэх ажлыг зохион байгуулах | Өдөр бүр тогтмол | Хороодын Засаг дарга нар |
| 5 | Хороодод байгаа үүсмэл болон хур хог хаягдлыг бүрэн цэвэрлэж, ачиж тээвэрлэх, нэмэгдэл машин техник гаргах ажлыг зохион байгуулах | Өдөр бүр тогтмол | Хог хаягдлыг тээвэрлэгч байгууллагууд |
| 6 | Хийгдэж байгаа ажлын явцын талаар хэвлэл мэдээллийн хэрэгслээр иргэд, айл өрх, аж ахуйн нэгж, байгууллагуудыг сурталчлах | Өдөр бүр тогтмол | Хороодын Засаг дарга нар, Хэвлэл мэдээлэл олон нийттэй харилцах төв |
| 7 | Хийсэн ажлын мэдээг нэгтгэн нийслэл, дүүргийн удирдлагуудад танилцуулах | 7 хоног бүр | Агаарын бохирдолтой тэмцэх тасаг |
| 8 | Аяны хүрээнд хангалтгүй ажилласан аж ахуйн нэгж, байгууллага, хороодод хяналт шалгалтыг явуулж арга хэмжээ авч ажиллах | Өдөр бүр тогтмол | Хүнс, худалдаа үйлчилгээний хэлтэс, Мэргэжлийн хяналтын хэлтэс |

Сонгинохайрхан дүүргийн Засаг даргын

2021 оны ........ -р сарын ...... -ны өдрийн

......... -р захирамжийн 3 дугаар хавсралт

АЯНЫ УДИРДАМЖ

**Нэг. Зорилго:**

Дүүргийн хэмжээнд нийтийн эзэмшлийн гудамж, зам талбай, гуу жалганд ил задгай үүссэн хогийн цэгийг цэвэрлэх, айл өрх, аж ахуйн нэгж, байгууллагуудын эзэмшил хашаа, гудамж талбайд хуримтлагдсан хог хаягдлыг цэвэрлүүлэх, ачиж тээвэрлэх, гэрлийн шон, хайс хашаанд наасан зар мэдээг хуулах, нийтийн эзэмшлийн эд хогшил, хайс хамгаалалт, хөшөө дурсгал, гэрэлтүүлэг, хогийн сав, сандлуудыг угааж цэвэрлэх, аж ахуйн нэгж, байгууллагуудын гадна хаяг, хаягийн байгууламжуудыг угаах, хог хаягдлын байгууллагуудын хог тээвэрлэлтийн ажлыг эрчимжүүлэн иргэдийн хоггүй цэвэр орчинг бүрдүүлэх нөхцөлийг хангахад оршино.

**Хоёр. Аян зохион байгуулах хугацаа:**

2021 оны 02 дугаар сарын 03-ны өдрөөс 2021 оны 02 дугаар сарын 28-ны хооронд зохион байгуулна.

**гурав. Зохион байгуулж хамтран оролцох байгууллага**

Засаг даргын Тамгын газрын хэлтэс, тасаг, дүүргийн Мэргэжлийн хяналтын хэлтэс, Засаг даргын эрхлэх асуудлын хүрээний харьяаны байгууллага, хог хаягдлын үйлчилгээний байгууллагууд, дүүргийн нутаг дэвсгэрт үйл ажиллагаа эрхлэн явуулж буй аж ахуйн нэгж, байгууллагууд, Сууц өмчлөгчдийн холбоод, хороод хамтран оролцоно.

Хамтран оролцох хэлтэс, албад, хороодын хүлээх үүрэг:

|  |  |  |
| --- | --- | --- |
| № | Байгууллага | Хариуцах ажил |
| 1 | Засаг даргын Тамгын газар | Дүүргийн хэмжээнд аяныг зохион байгуулах, олон нийтэд сурталчлах, харьяа төр захиргааны байгууллагуудыг оролцуулах. |
| 2 | Тохижилт, нийтийн аж ахуйн хэлтэс | Сууц өмчлөгчдийн холбоодын нийтийн эзэмшлийн явган замын хог хаягдал, орц шатны хонгил цэвэрлэх, гадна фасад хаяг, хана тааз угаах, орцны гэрэлтүүлгийг бүрэн болгох ажилд хяналт тавьж мэдээ тайланг Агаарын бохирдолтой тэмцэх тасагт ирүүлэх. |
| 3 | Хэвлэл мэдээлэл, олон нийттэй харилцах төв | Аян зохион байгуулагдах талаар хэвлэл мэдээллийн хэрэгслээр мэдээлэх, цэвэрлэгээний ажлын явц үр дүнгийн талаар ТВ, радиогоор олон нийтэд хүргэх, хэвлэл мэдээллийн хэрэгслээр сурталчлах. |
| 4 | Мэргэжлийн хяналтын хэлтэс | Аяны хүрээнд оролцож байгаа аж ахуйн нэгж, байгууллагуудад хяналт тавих, оролцоогүй байгууллагуудад мэдэгдэл, албан шаардлага хүргүүлэх, торгуулийн арга хэмжээ ногдуулах, үйл ажиллагааг түр хаах, согтууруулах ундаагаар үйлчилдэг аж ахуйн нэгж, байгууллагуудын тусгай зөвшөөрлийг хураах зэрэг ажлыг зохион байгуулах ба мөн түдгэлзүүлэх саналыг холбогдох байгууллагад тавих. |
| 5 | Хороод | Хороодын иргэд, Сууц өмчлөгчдийн холбоо, аж ахуйн нэгж, байгууллагуудад цэвэрлэгээ үйлчилгээний мэдээлэл хүргэх, цэвэрлэгээнд өргөнөөр хамруулах, гадна фасад, хаягийн байгууламжийг угаалгах, цэвэрлэж бөөгнүүлсэн, хог хаягдлыг түргэн шуурхай ачуулах, хог хаягдлыг шатаахгүй байх тал дээр онцгой анхаарч Тохижилт, хог хаягдлын олон нийтийн байцаагчтай хамтран цэвэрлэгээний ажилд тогтмол хяналт тавьж ажиллах, тайлан мэдээг илтгэх хуудсаар 7 хоногт 1 удаа Агаарын бохирдолтой тэмцэх тасагт цахим хаягаар ирүүлэх. |
| 6 | Хог хаягдлын үйлчилгээний байгууллагууд | Аяны хүрээнд орон сууцны хороолол, дуудлагын аж ахуйн нэгж байгууллагуудын хог хаягдлуудыг шөнийн цагаар тээвэрлэх хуваарь гарган батлуулах, цэвэрлэгээнээс гарсан хог хаягдал, айл өрхийн хог хаягдлыг хурдан шуурхай ачиж тээвэрлэх, машин техникийг бэлэн байдалд байлгах. |
| 7 | “Тохижилт цэвэрлэгээ үйлчилгээ” ОНӨААТҮГ | Нийтийн эзэмшлийн зам талбайн цэвэрлэгээ үйлчилгээг сайжруулах, зам дагуу байршуулсан хог хаягдлыг өдөр бүр ачиж тээвэрлэх.  Орон сууц хороолол, чингэлэг хоорондох зай завсрын хог хаягдлыг цэвэрлүүлж мэдээ тайланг 7 хоног бүр Агаарын бохирдолтой тэмцэх тасагт цахим хаягаар ирүүлэх. |
| 8 | Сууц өмчлөгчдийн холбоод | Сууц өмчлөгчдийн холбоод цэвэрлэгээний талаар нэгдсэн мэдээлэл, чиглэл өгөх, удирдан зохион байгуулан ажиллах, хариуцсан байрнуудын гадна орчин, орцны цэвэрлэгээг бүрэн хийлгэх, нийтийн эзэмшлийн авто замын тэмдэг, тоглоомын талбай, гадна фасад хаяг угаах, талбайн хог хаягдлыг цэвэрлэх ажлыг зохион байгуулан мэдээ тайланг Тохижилт, нийтийн аж ахуйн хэлтсийн СӨХ хариуцсан мэргэжилтэнд цахим хаягаар ирүүлэх. |

**Дөрөв. Мэдээ тайлан ирүүлэх**

1. Хог хаягдлын үйлчилгээний байгууллагууд болон Хороод аяны явцын мэдээг 7 хоногоор гарган нэгтгэж, Агаарын бохирдолтой тэмцэх тасагт ragchaaganbayar@gmail.com цахим хаягаар ирүүлнэ.

2. Аяны эцсийн тайлан, мэдээг 2021 оны 02 дугаар сарын 28-ны өдөр хийж гүйцэтгэсэн ажлын харьцуулсан фото зургийн хамт илтгэх хуудсаар Агаарын бохирдолтой тэмцэх тасагт ирүүлнэ.

3. Агаарын бохирдолтой тэмцэх тасаг хороодын мэдээ тайланг нэгтгэн Улаанбаатар хотын Захирагчийн ажлын албанд 2021 оны 03 дугаар сарын 03-ны өдрийн 14.00 цагт эцсийн байдлаар явуулна.